Toyota Supra

Toyota Supra on Toyota Motor Corporationi sportauto. Autot hakati valmistama aastal 1978 ja tootmine kestis kuni 2002. aastani. 2019. aasta mais taaskäivitati Supra müük ja jätkati viienda põlvkonnaga. Supra algas Toyota Celicast. Esimesed kaks generatsiooni põhinesid Celica mudelil. Seetõttu oli ka auto algne nimi Celica Supra (Jaapanis Celica XX).

Auto esimesed neli põlvkonda toodeti Jaapanis ja kõige uuem ehk viies pannakse kokku Austrias.

Esimene põlvkond A40/A50 (1978–1981) 

Esimene Supra oli mõeldud selleks, et teha Celica mudelist pikem, laiem ja kiirem versioon. Seega oli Supra võrreldes Celicaga pikem. Supral suurendati mootoriruumi, et asendada neljasilindriline mootor kuuesilindrilisega.

Toyota hakkas Suprat tootma, et tuua turule konkurent tol ajal populaarsele Datsun/Nissan 280Z-le.

Järgnevas tabelis on toodud Supra esimese generatsiooni jõuülekanded.

Teine generatsioon A60 (1981–1985) 

Teise generatsiooni puhul muudeti märkimisväärselt Supra ja Celica välimust ja tekkis suurem erinevus nende kahe mudeli vahel. Suurim vahe seisnes selles, et Supral olid kokku klapitavad esituled. Lisaks pandi Suprale sõltumatu tagavedrustus.

A60 Suprat saatis edu ka spordis. 1983–1985 sõideti tollase Celica Supraga võidu nii BTCC-s kui ka Ulster Rallis.

Järgnevas tabelis on teise generatsiooni jõuülekanded.

Kolmas generatsioon A70 (1986–1993) 

Esimene kolmanda põlvkonna Supra valmis 1986. aastal. Nüüd läksid Supra ja Celica mudelid kumbki oma teed. Kui Celicale valiti veoskeemiks autoturul populaarseks saanud esivedu, siis Suprale jäeti konservatiivsem valik ehk tagavedu.

Sarnaselt eelmise põlvkonnaga osales ka A70 Supra rallis. Kuni 1988 sõideti Supraga WRC-s kuni võeti kasutusele nelikveoline Celica ST165.

Järgnevas tabelis on kolmanda generatsiooni jõuülekanded.

Neljas generatsioon A80 (1993–2002) 

Neljanda põlvkonna Supra tootmine algas ametlikult 1993. aastal. See põlvkond muutis Toyota Supra üheks automaailma legendiks ja seda autot on mitmel korral meelelahutusmaailmas esile tõstetud. Üks tuntuim näide on kultusfilm „Kiired ja vihased“. 

Lisaks muutis neljas põlvkond Supra mootori 2JZ üheks populaarsemaks, sest sellele sai kergesti lisada võimsusust juurde. Näiteks ühe Supra võimsus suudeti tõsta 1800 hobujõuni ehk umbes 1342 kilovatini. Võrdluseks oli 2006. aastal ilmunud tolle aja kiireimal ja võimsaimal sportautol Bugatti Veyronil 1000 hobujõudu ehk 746 kilovatti.

90ndate lõpuks hakkas sportkupeede müük langema ja 1998. aastal väljus Supra USA turgudelt. Jaapanis jätkus tootmine 2002. aastani.

Järgnevas tabelis on neljanda generatsiooni jõuülekanded.

Viies generatsioon J29/DB/A90 (2019–...) 

Viimane ehk viies põlvkond on esimene Supra, mida toodetakse väljaspool Jaapanit. Selle põhjuseks oli asjaolu, et see mudel valmis Toyota ja BMW koostöös. Disaini kujundas Toyota, aga mootor on tehtud BMW Z4 baasil. BMW-ga alustati koostööd, sest Toyota soovis Suprale I6-mootorit nagu eelmisel generatsioonil. Probleem oli selles, et kuna Toyota ise taolist mootorit enam ei tootnud, siis oli mõistlikum valida koostööpartner, kes sellist mootorit juba toodab.

Järgnevas tabelis on viienda generatsiooni jõuülekanded.

Viited 

Sportautod
Supra